ଡିଡାନୋସିନ

ଡିଡାନୋସିନ (ଇଂରାଜୀ ଭାଷାରେ Didanosine/ ddI ), ଭିଡେକ୍ସ ଏକ ବିକ୍ରୟ ନାମ,  ହେଉଛି ଏଚ୍.ଆଇ.ଭି/ଏଡସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହାକୁ ଅନ୍ୟ ଏଚ.ଆଇ.ଭି ଔଷଧ ସହିତ ଦିଆଯାଏ। । ଏହା ପ୍ରଥମ ଧାଡ଼ିର ଚିକିତ୍ସା ନୁହେଁ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ପେରିଫେରାଲ୍ ନ୍ୟୁରୋପାଥି, ଅଇ, ମୁଣ୍ଡବିନ୍ଧା ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଗ୍ନାଶୟ ପ୍ରଦାହ, ଯକୃତ ସମସ୍ୟା, ଲାକ୍ଟିକ୍ ଏସିଡୋସିସ୍ ଏବଂ ଅପ୍ଟିକ୍ ନ୍ୟୁରାଇଟିସ୍ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସାଧାରଣତଃ ଏହା ଅପେକ୍ଷା ଅନ୍ୟ ଔଷଧକୁ ଅଧିକ ପସନ୍ଦ କରାଯାଏ । ଏହା ଏକ ନ୍ୟୁକ୍ଲିଓସାଇଡ ରିଭର୍ସ-ଟ୍ରାନ୍ସକ୍ରିପଟେଜ ଇନହିବିଟର (NRTI) ।

ଡିଡାନୋସିନ ପ୍ରଥମେ ୧୯୭୫ ମସିହାରେ ବର୍ଣ୍ଣନା କରାଯାଇଥିଲା ଏବଂ ୧୯୯୧ରେ ଯୁକ୍ତରାଷ୍ଟ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୪୦୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ପ୍ରାୟ ୨୭୦ ଡଲାର୍ ଥିଲା । ପୂର୍ବରୁ ସାଧାରଣ ଭାବରେ ବ୍ୟବହୃତ ହେଉଥିବାବେଳେ, ଏହା ଅପେକ୍ଷା ଭଲ ସହନଶୀଳ ଔଷଧ ମିଳିବା ହେତୁ ଏହା କ୍ୱଚିତ୍ ବ୍ୟବହୃତ ହେଉଛି ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ